Derde plaasmoord-verdagte aangekeerŉ Derde verdagte is in hegtenis geneem in verband met die moord op Louis Traut, ŉ boer van Hofmeyr in die Oos-Kaap. Traut is verlede Sondag op sy plaas Doornkop vermoor en die verdagtes het met vuurwapens en ŉ onbekende bedrag geld gevlug, berig AlgoaFM. “Twee verdagtes is kort ná die voorval in hegtenis geneem, maar ŉ derde verdagte het gevlug,” het kapt. Stefanie Smith, woordvoerder van die polisie in die Oos-Kaap, gesê. “Die derde verdagte is Saterdag in George aangekeer,” het sy bygevoeg. “Die 29-jarige man sal Maandag in die Hofmeyr-landdroshof verskyn.”